...क्या मौज मस्ती के लिए बनते हैं मंत्री  
राजस्थान विधान सभा में कांग्रेस विधायक डॉ रघु शर्मा ने अपनी ही सरकार की खिंचाई करते हुए कहा कि मंत्री सामाजिक सरोकार से जुडे प्रश्नों के जवाब नहीं देते, क्या मंत्री मौज मस्ती के लिए बनते हैं।
राजस्थान विधान सभा में बुधवार को कांग्रेस विधायक डॉ रघु शर्मा ने अपनी ही सरकार की खिंचाई करते हुए कहा कि मंत्री सामाजिक सरोकार से जुडे प्रश्नों के जवाब नहीं देते, क्या मंत्री मौज मस्ती के लिए बनते हैं।  कांग्रेस के शर्मा ने यह टिप्पणी उस समय की जब प्रश्नकाल में उन द्वारा पूछा गया प्रश्न स्थगित कर दिया गया। डॉ शर्मा ने उत्तेजित होते हुए कहा कि 15 दिन पहले प्रश्न भेजने के बावजूद मंत्री सामाजिक सरोकार से जुडे प्रश्नों का जवाब नहीं दे पा रहे हैं। मंत्री तैयारी नहीं करते, सरकार क्या कर रही है।  उन्होंने कहा कि मंत्री साधारण प्रश्न के जवाब नहीं दे सके, यह अच्छी बात नहीं है। दो महीने तक राज्य में अभियान चलने के बावजूद मंत्री के पास प्रश्न का जवाब नहीं है। भाजपा के राजेन्द्र राठौड़, माकपा के अमरा राम ने भी तीन प्रश्नों को स्थगित करने पर नाखुशी जाहिर की।